|  |  |  |
| --- | --- | --- |
| ethnosimo**ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΥΓΕΙΑΣ** **7η ΥΓΕΙΟΝΟΜΙΚΗ ΠΕΡΙΦΕΡΕΙΑ ΚΡΗΤΗΣ****ΓΡΑΦΕΙΟ ΤΥΠΟΥ**Ταχυδρομική Δ/νση: 3o χλμ Ηρακλείου- ΜοιρώνΤ.Κ. 71500, Ηράκλειο Κρήτης, Τ.Θ. 1285Πληροφορίες: Γαρεδάκη Εύη, Πετυχάκη ΔανάηΤηλέφωνο: 2813404429 & 2813404329Τηλεο-ομοιοτυπία (fax): 2810331770Ηλεκτρονική Δ/νση (e-mail): press@hc-crete.gr  **ΔΕΛΤΙΟ ΤΥΠΟΥ** |  | Ηράκλειο, 15.10.2020 **ΠΡΟΣ****ΜΜΕ** |

Στη διάθεση των πολιτών με κλινικά συμπτώματα συμβατά με λοίμωξη από τον κορωνοϊό SARS-CoV-2 τέθηκαν από σήμερα, Πέμπτη 15 Οκτωβρίου 2020, δεκατρία (13) Κέντρα Υγείας της 7ης Υγειονομικής Περιφέρειας Κρήτης, τα οποία διευρύνουν τη λειτουργία τους για την εξυπηρέτηση ύποπτων περιστατικών COVID-19. Σε αυτά προστίθεται ένα ακόμα, το Κ.Υ. Ηρακλείου, το οποίο λειτουργεί ήδη από την 15.09.2020 και θα συνεχίσει να λειτουργεί καθημερινά, το Σαββατοκύριακο και αργίες, με διευρυμένο ωράριο 7.00- 22.00.

Στα 14 συνολικά Κέντρα Υγείας έχουν ολοκληρωθεί όλες οι απαραίτητες προετοιμασίες, όπως η εκπαίδευση του προσωπικού, η διαμόρφωση χώρων και ο εφοδιασμός υλικών, προκειμένου να διασφαλιστεί η ομαλή λειτουργία τους, στο πλαίσιο της αναδιοργάνωσης των υπηρεσιών τους, που θα συμβάλει στην αμεσότερη πρόσβαση και δωρεάν εξυπηρέτηση των πολιτών, την αποφυγή διασποράς της νόσου και την αποσυμφόρηση των νοσοκομείων της Κρήτης.

Όσοι πολίτες έχουν **συμπτωματολογία** συμβατή με λοίμωξη από τον **κορωνοϊό SARS-CoV2**, μπορούν εφεξής να απευθύνονται για κλινική εξέταση στο κοντινότερο προς εκείνους Κέντρο Υγείας. Για την αποφυγή συνωστισμού και καθυστερήσεων επίσης, οι ενδιαφερόμενοι πρέπει **να επικοινωνούν** **πρώτα τηλεφωνικά** με το Κέντρο Υγείας για τον καθορισμό της ώρας προσέλευσης τους.

Ακολουθεί **πίνακας των Κ.Υ.** που έχουν διευρύνει τη λειτουργία τους **για την εξυπηρέτηση** **περιστατικών που πληρούν τα κλινικά κριτήρια ορισμού κρούσματος** σύμφωνα με τον ΕΟΔΥ, το **ωράριο λειτουργίας τους** και **τα τηλέφωνα στα οποία μπορούν να απευθύνονται οι πολίτες**:

|  |  |  |
| --- | --- | --- |
| **ΚΕΝΤΡΟ ΥΓΕΙΑΣ** | **ΩΡΑΡΙΟ ΛΕΙΤΟΥΡΓΙΑΣ** | **ΤΗΛΕΦΩΝΟ** |
| Ηρακλείου | Καθημερινά, αργίες και Σαββατοκύριακα7:00-22:00 | 2810-719148 |
| Αγίας Βαρβάρας | Καθημερινά, αργίες και Σαββατοκύριακα24ωρο | 28943-40100 |
| Άνω Βιάννου | 24ωρο εκτός Κυριακής και Δευτέρας | 28953-40000 |
| Αρκαλοχωρίου | Καθημερινά, αργίες και Σαββατοκύριακα24ωρο | 28913-40200 & 28913-40216 |
| Καστελίου | Καθημερινά, αργίες και Σαββατοκύριακα24ωρο | 28913-40000 |
| Μοιρών | Καθημερινά, αργίες και Σαββατοκύριακα24ωρο | 28923-40100 |
| Χάρακα | 24ωρο εκτός Τρίτης | 28933-40000 |
| Ανωγείων | 24ωρο εκτός Κυριακής | 28340-31208 & 28343-40200 |
| Περάματος | 24ωρο εκτός Κυριακής | 28343-40000 |
| Σπηλίου | 24ωρο εκτός Κυριακής | 28323-40011 |
| Βάμου | Καθημερινά, αργίες και Σαββατοκύριακα24ωρο | 28253-40401 & 28253-40402 |
| Κανδάνου | Καθημερινά, αργίες και Σαββατοκύριακα24ωρο | 28233-40000 |
| Κισσάμου | Καθημερινά, αργίες και Σαββατοκύριακα24ωρο | 28223-40100 |
| 2ο Χανίων | Δευτέρα – Παρασκευή 7:00-22:00Σαββατοκύριακο, αργίες 7:00-15:00 | 28210 26164 |

Επίσης, εκτός των 14 Κ.Υ. που ανακοινώθηκαν, δειγματοληπτικοί έλεγχοι θα διενεργούνται, **κατόπιν τηλεφωνικής επικοινωνίας**, στο **ΚΥ Τζερμιάδων** και στο **ΠΠΙ Σφακίων** κάθε Δευτέρα και Τρίτη, καθώς και στο **ΚΥ Αγίας Φωτεινής** καθημερινά, εκτός Κυριακής Δευτέρας και Τρίτης.